บาซิล อัสซัน

บาซิล เจออร์เจ อัสซัน (1 สิงหาคม 1860 – 16 มิถุนายน 1918) เป็นวิศวกร นักสำรวจ และนักเศรษฐศาสตร์ชาวโรมาเนีย เขามีบทบาทสำคัญในอุตสาหกรรมาภิวัตน์ของราชอาณาจักรโรมาเนีย ในปี 1896 เขาเป็นชาวโรมาเนียคนแรกที่เดินทางไปยังอาร์กติก และในปี 1897 ถึง 1898 เขาเป็นชาวโรมาเนียคนแรกที่สามารถเดินทางรอบโลกสำเร็จ ซึ่งต่อมาเขายังได้โอกาสในการทูลเสนอการเดินทางต่อพระเจ้าการอลที่ 1 แห่งโรมาเนีย เขาเสียชีวิตในวันที่ 16 มิถุนายน 1918 ในมงเทรอ ประเทศสวิตเซอร์แลนด์
ชีวประวัติ.
อัสซันเกิดเมื่อวันที่ 1 สิงหาคม 1860 ในครอบครัวที่มั่งคั่งในบูคาเรสต์ บิดของเขา #เปลี่ยนทาง ชาวมอลดาเวียเดินทางมาตั้งรกรากในบูคาเรสต์และก่อสตั้งโรงสีพลังงานไอน้ำแห่งแรกของโรมาเนีย (ซึ่งคือ#เปลี่ยนทาง)บนชายฝั่ง#เปลี่ยนทาง ในปี 1853) มารดาของเขาคืออาเล็กซันดรีนา อัสซัน (Alexandrina Assan) ซึ่งเข้าสืบทอดกิจการของตรกูลหลังสามีเสียชีวิตในปี 1866 กระทั่งบุตรของเขามารับช่วงต่อในปี 1884 อัสซันมีน้องชายหนึ่งคือ คือ เจออร์เจ เก อัสซัน (Gheorghe G. Assan) เกิดปี 1862 และจบการศึกษาด้านการเงินจากอันต์เวิร์ป เบลเยียม ประกอบอาชีพด้านการเงินและอุตสาหกรรม
อสัซันจบการศึกษาด้านวิศวกรรมศาสตร์จากลีเอเก เบลเยียม และจบการศึกษาด้านเศรษฐศาสตร์จากมองโตร สวิตเซอร์แลนด์ เขาเดินทางกลับบูคาเรสต์ในปี 1884 เพื่อร่วมกับน้องชายมาดูแลงานของบิดาต่อ ทั้งคู่ได้เปิดสองโรงงานใหม่สำหรับผลิตสบู่และสีตามลำดับ อัสซันเป็นหนึ่งในบุคคลที่มีบทบาทในการแปรสภาพราชอาณาจักรโรมาเนียสู่การเป็นรัฐอุตสาหกรรมในอัตราเร็วเกือบเทียบเท่ากับรัฐยุโรปอื่น ๆ นอกจากนี้เขายังเป็นผู้ออกแบบคลองที่เชื่อมต่อเชร์นาวอเดอกับกอนสตันซาเข้าด้วยกัน (ต่อมารู้จักในชื่อ คลองดานูบ-ทะเลดำ)
อัสซันและผู้สนใจการบินและยานยนต์ เจออร์เจ วาเลนติน บีเบสกู และบารอน บาร์บู เบลลู เป็นคนกลุ่มแรกที่นำรถยนต์เข้ามายังโรมาเนีย โดยเจออร์เจกับอัสซันได้รถจากแบรนด์ FN Herstal เข้ามาในประเทศและอัสซันได้นำไปจดทะเบียนในปี 1900 เป็นบุคคลแรกที่ได้รับป้ายทะเบียนรถในโรมาเนีย ซึ่งคือทะเบียน 1B (อักษร B แทนเมืองบูคาเรสต์) แม้ว่าเบลลูจะนำเข้ารถยนต์เข้ามาก่อนหน้าทั้งสอง แต่กลับไปจดทะเบียนรถในปี 1901 และร้องขอทะเบียนรถที่มาก่อนหน้าเป็น 0B แทน หมายความว่าตามความเป็นจริงแล้ว อัสซันเป็นเจ้าของทะเบียนรถหมายเลขแรกในโรมาเนีย
เขาสมรสกับสตรีชาวรอมานี มีลูกสาสด้วยกันสามคน ตั้งชื่อตามสถานที่ที่แต่ละคนเกิด ลูกสาวทั้งสามคน คือ อาเทนีดา (Athenaida, ชื่อเมืองเอเธนส์), กอนซูเอลลา (Consuella, ชื่อประเทศสเปน) และ ปาซีฟีกา (Pacifica, หมาสมุทรแปซิฟิก)
ในปี 1904 อัสซันได้สร้างยุ้งฉางเก็บธัญพืชความสูง ซึ่งกลายมาเป็นสิ่งปลูกสร้างที่สูงที่สุดในบูคาเรสต์ ณ ตอนนั้น ระหว่างปี 1906 ถึง 1914 เขาสร้างบ้านตนเองด้วยสถาปัตยกรรมเนออคลาสสิกขึ้นในบูคาเรสต์ ในชื่อ #เปลี่ยนทาง เขาเสียชีวิตในวันที่ 16 มิถุนายน 1918 ที่มองโตร สวิตเซอร์แลนด์
การเดินทางพิชิต.
ในฤดูร้อนของปี 1896 เขาเดินทางกับเรือสัญชาตินอร์เวย์ "Erling Jarl" ร่วมกับนักวิทยาศาสตร์จากนานาชาติไปยังอาร์กติก เพื่อศีกษาทรัพยากรธรรมชาติบนหมู่เกาะซฟัลบาร์ ถือเป็นชาวโรมาเนียคนแรกที่เดินทางไปถึงอาร์กติก
ในระหว่างปี 1897 ถึง 1898, เขาออกเดินทางรอบโลกโดยเริ่มต้นจากเมืองท่ากอนสตันซา ผ่านไปยังคอนสแตนตีโนเปิล, อาเล็กซันเดรีย, ซีลอน, สิงคโปร์, ฮ่องกง, เซี่ยงไฮ้, นางาซากิ, โตเกียว, โยโกฮามะ, ซานฟรานซิสโก, นิวยอร์ก และลอนดอน ระหว่างทางยังได้ลงนามในข้อตกลงการค้ามากมาย และทำให้เขาเป็นชาวโรมาเนียคนแรกที่ได้เดิรทางรอบโลก เรื่องราวการเดินทางรอบโลกของเขาได้รับการตีพิมพ์โดยราชสมาคมภูมิศาสตร์โรมาเนีย (Royal Society of Geography of Romania) ที่เขาเป็นสมาชิก และยังจัดการประชุม "Călătorie în regiunile polare nordice" ("การเดินทางในเขตอาร์กติกเหนือ") โดยทูลเสนอแด่กษัตริย์การอลที่หนึ่งและเจ้าชายเฟอร์ดีนันด์ที่หนึ่งแห่งโรมาเนีย และต่อมายังทูลเสนอเรื่องราวต่อราชินีเอลีซาเบธแห่งวีด